CELEX: 62016TA0504
Language: hu
Date: 2017-09-14 00:00:00
Title: T-504/16. és T-505/16. sz. egyesített ügyek: A Törvényszék 2017. szeptember 14-i ítélete – Bodson és társai kontra EBB („Közszolgálat — Az EBB személyi állománya — Díjazás — Az alapilletmény-táblázatban szereplő sávok éves kiigazítása — Számítási módszer — Gazdasági és pénzügyi válság”)

30.10.2017   
            
            
               HU
            
            
               Az Európai Unió Hivatalos Lapja
            
            
               C 369/17
            
         A Törvényszék 2017. szeptember 14-i ítélete – Bodson és társai kontra EBB
   (T-504/16. és T-505/16. sz. egyesített ügyek) (1)
   
   ((„Közszolgálat - Az EBB személyi állománya - Díjazás - Az alapilletmény-táblázatban szereplő sávok éves kiigazítása - Számítási módszer - Gazdasági és pénzügyi válság”))
   (2017/C 369/25)
   Az eljárás nyelve: francia
   
      Felek
   
   
      Felperesek: Jean-Pierre Bodson (Luxembourg, Luxemburg) és az ítélet mellékletében szereplő további 485 felperes (T-504/16. sz. ügy), valamint Esther Badiola (Luxembourg) és az ítélet mellékletében szereplő további 15 felperes (T-505/16. sz. ügy) (képviselő: L. Levi ügyvéd)
   
      Alperes: Európai Beruházási Bank (EBB) (képviselők kezdetben: T. Gilliams és G. Nuvoli, később: G. Faedo és T. Gilliams meghatalmazottak, segítőjük: A. Dal Ferro ügyvéd)
   
      Az ügy tárgya
   
   Egyrészt a 2013. februárra és az azt követő hónapokra vonatkozó illetményelszámolásokban foglalt, az EBB igazgatótanácsának 2012. december 18-i határozatát, az EBB igazgatási bizottságának 2013. január 29-i határozatát, a 2013. február 5-én közzétett cikket és a személyi állományt az említett két határozat elfogadásáról tájékoztató, 2013. február 15-i tájékoztató feljegyzést a felperesek tekintetében végrehajtó határozatok megsemmisítése, másrészt a fent említett határozatok alapján folyósított díjazás, illetve az EBB igazgatótanácsa 2009. szeptember 22-i határozatából eredő szabályozás alapján járó díjazás különbségének megfelelő összeg, valamint a felpereseket a vásárlóerejük elvesztése és a díjazásuk alakulásának bizonytalansága miatt állítólagosan ért kár EBB általi megtéríttetése érdekében benyújtott, az EUMSZ 270. cikkre alapított kérelem.
   
      Az ítélet rendelkező része
   
   
               1)
            
            
               A Törvényszék megsemmisíti az egyrészt a T-504/16. sz. ügyben Jean-Pierre Bodson és az EBB személyi állományának a mellékletben szereplő többi tagja, másrészt a T-505/16. sz. ügyben Esther Badiola és az EBB személyi állományának a mellékletben szereplő többi tagja 2013. februárra és az azt követő hónapokra vonatkozó illetményelszámolásaiban foglalt, az Európai Beruházási Banknak (EBB) az EBB igazgatótanácsa 2012. december 18-i határozatát és az EBB igazgatási bizottsága 2013. január 29-i határozatát végrehajtó határozatait.
            
         
               2)
            
            
               A Törvényszék a kereseteket ezt meghaladó részükben elutasítja.
            
         
               3)
            
            
               A Törvényszék az EBB-t kötelezi a költségek viselésére.
            
         
      (1)  HL C 207., 2013.7.20. (eredetileg az Európai Unió Közszolgálati Törvényszékén F-41/13. szám alatt nyilvántartásba vett és az Európai Unió Törvényszékéhez 2016. szeptember 1-jén áttett ügy).